  Виталий Пронин Така. Арня ӵоже трос сюлмаськонъёс, ужпумъёс кылдозы, коньдондэс эн пазялэ. Кузь сюрес вылэ потӥсьёслы сакгес кариськоно, адӟон пыд улын, шуо. Кинэ ке уж дораз вылӥ дунъялозы. Мукетъёсыз субботае но гижысь-пиньысь ужано луозы на. Арнядэс семьядылы сӥзе, выль дӥсен шумпоттэ. Ош. Азьвыл кутскем уждэс пумозяз вуттэлэ. Супыльтӥсьёсты эн кылзэ: мылкыддэс юромо куашкатыны вырозы. Выль тодмоосыныды асьтэдыз сакгес возелэ. Арнянуналэ, юрттэт курыса, эшъёсты вазиськозы. Кин ке кема утчам яратонзэ пумиталоз. Кисло-кусло. Вторнике малпанъёсты чутрак воштӥськозы. Выль профессия басьтон сярысь но тодады вайылозы. Урод сямъёстэс эн возьматъялэ. Анай-атайдылэсь верамзэс йырады возе. Лев. Сюлмысь ужасьёс, коньдон возьмаса, кема пуконо уз луэ, нош творчествоен вырисьёс асьсэлы мае ке выльзэ усьтозы. Шутэтскон нуналъёстэс матысь адямиостылы сӥзелэ, гажанды юрттэмдэс кема гинэ возьма ини. Нылмурт. Ваньмыз малпамъя уг луы, йырдэс юнме тӥяса улэм интые, ганяк шутэтске. Документъёсы гожтӥське рос-прос лыдӟемды бере гинэ. Тодмотэм адямиослы сюлэмдэс эн усьтэ. Весъёс. Вань малпанъёсты семьяды сярысь. Кин ке дораз ремонт лэсьтоз, кин ке ужзэ воштон сярысь малпаськоз. Средае кузь сюрес вылэ эн поталэ. Арня пумын трос гинэ уксё быдтоно луоды, соин нырысь ик малпаське, ма басьтоды. Шутэтскон нуналъёсы юрт котырады бергалоды. Скорпион. Кузь сюрес вылысь бертэмъёс мылысь-кыдысь доразы утялтӥськозы. Арня шорын малпамтэ шорысь куно пумитано луоды. Пятницае кылдэм ужпумъёсты сэрттыны-пертчыны коньдон кулэ луоз. Шутэтскон нуналъёсы тунсыко адямиен тодматскоды. Ыбылӥськись. Арня кутсконын творческой адямиослэн ужазы удалтоз. Коньдонлы но уд ёрмелэ. Арня пумын семьяеныды, эшъёсыныды пумиськоды. Весь асьтэ вылэ гинэ эн оскиське, кылзэ матысь адямиостылэсь но дэмланъёссэс. Кин ке ӟеч уж шедьтоз. Сюро кеч. Ужъёстэс сюлэмды куремъя быдэстэлэ, соку ваньмыз ас ӧртӥз кошкоз. Малпанъёсты быдэсмоноесь, но дырызлэсь вазь соосты нокинлы эн шараялэ. Четверге пайдаё уж ӵектозы. Шутэтскон нуналъёсы тунсыко ужрадэ пыриськоды. Ву кисьтась. Арня кутсконын трос воштӥськонъёс луозы. Эн вогъяськелэ - пазяськись мылкыдды ӟечозь уз вутты. Арня пумын ужаны косозы, эн пумитъяське - пайда вайыны быгатӥсь адямиосын тодматӥськоды. Эшъёсты тӥледын пумиськон муг утчалозы. Чорыгъёс. Вань малпанъёсты коньдон сярысь. Кин ке, уж утчаса, дорызлэсь кыдёке палэнэ кошкоз. Шутэтскон нуналъёстэс сӥзелэ семьядылы. Арнянуналэ йырады тунсыко малпан лыктоз, оло нош, со быдэс улондэс йырчукин берыктоз.  